True Blood

True Blood on yhdysvaltalainen draamaa, fantasiaa, kauhua, mysteeriä ja mustaa komediaa yhdistävä televisiosarja, joka perustuu Charlaine Harrisin Sookie Stackhouse -kirjoihin (The Southern Vampire Mysteries). Sarjan on tuottanut ja luonut Alan Ball, joka tunnetaan myös Mullan alla -sarjasta. Sarjassa kuvataan vampyyrien ja ihmisten yhteiseloa kuvitteellisessa Bon Tempsin pikkukaupungissa Louisianassa.HBO rolls with Ball's 'True Blood' Variety 9.8.2007

Vampyyrit ovat ilmoittaneet olemassaolostaan ihmisille, kun Japanissa on keksitty tapa valmistaa keinotekoista verta. Päähenkilö Sookie Stackhouse (Anna Paquin) on tarjoilija, jolla on telepaattisia kykyjä. Hän rakastuu vampyyri Bill Comptoniin (Stephen Moyer) ja joutuu samalla vaaroihin.True Blood Vampire Saga Tests Positive at HBO TV Guide 10.8.2007 Sarjassa seurataan Sookien ja hänen läheistensä ihmissuhteita, kaupungin rikoksia ja mysteerejä sekä vampyyrien pyrkimyksiä sopeutua yhteiskuntaan.

Sarjan pääosissa esiintyivät Anna Paquin, Stephen Moyer, Sam Trammell, Alexander Skarsgård, Ryan Kwanten ja Rutina Wesley.True Blood - Cast & Crew HBO Paquin sai roolistaan Golden Globe -palkinnon vuonna 2009.Golden Globes: The 2009 Winners  Entertainment Weekly 11.1.2009

Syyskuussa 2013 HBO ilmoitti sarjan päättyvän seitsemännen tuotantokauden jälkeen. Viimeinen kausi alkoi Yhdysvalloissa 22. kesäkuuta 2014 ja viimeinen jakso esitettiin 24. elokuuta 2014.

Tuotanto
Kehittely
Tuottaja-käsikirjoittaja Alan Ball näki sattumalta Sookie Stackhouse -sarjan ensimmäisen kirjan kirjakaupassa ja osti sen, koska takakannen teksti "Ehkä vampyyri poikaystävänä ei olekaan hyvä idea" huvitti häntä. Hän alkoi lukea sitä ollessaan etuajassa hammaslääkärissä ja sai idean tuottaa kirjasta televisiosarja. Ball otti yhteyttä kirjailija Charlaine Harrisiin ja sai tietää, että kirjoista oli jo elokuvaoptio. Optiota ei kuitenkaan käytetty ja Ball sai ostettua filmausoikeudet.Alan Ball talks 'True Blood' on HBO  Monsters and Critics 6.8.2008

Ball oli tehnyt vuonna 2005 kahden vuoden mittaisen sopimuksen HBO-kanavan kanssa ja alkoi tuottaa sarjaa HBO:lle nimellä True Blood. Hän käsikirjoitti ja ohjasi sarjan alkuperäisen pilottijakson, joka kuvattiin kesällä 2007. Jaksossa näyttelivät pääosissa Anna Paquin, Stephen Moyer, Sam Trammell, Ryan Kwanten ja Brook Kerr.

Alkuperäistä pilottijaksoa ei esitetty sellaisenaan televisiossa, mutta HBO tilasi sen perusteella sarjan ensimmäisen tuotantokauden.The Futon's First Look: "True Blood" (HBO) Futon Critic 5.6.2008 Tuotanto alkoi saman vuoden syksyllä.  Näyttelijöistä Brook Kerr korvattiin Rutina Wesleyllä. True Bloodin tuotanto keskeytyi kahden jakson tuottamisen jälkeen muutamaksi kuukaudeksi käsikirjoittajien lakon takiaThe TV Grid: Is your show coming back? Los Angeles Times 20.12.2007, mutta jatkui lakon päättymisen jälkeen.

Sarjan alkutekstijakson loi tuotantoyhtiö Digital KitchenDoing Baptisms, Bars, and Bloodlust redOrbit 10.9.2008 ja se valittiin TV Guide -lehdessä 10 parhaan televisiosarjojen alkutekstijaksojen joukkoon.Tomashoff, Craig. "Credits Check" TV Guide, 18.10.2010, sivut 16-17 Alkutekstijakson tunnusmusiikkina on laulaja Jace Everettin kappale "Bad Things".Introducing: True Blood Theme Song Singer Jace Everett  People 23.8.2009

Esitys
True Blood alkoi HBO-kanavalla syyskuussa 2008. Ensimmäinen jakso sai 1,4 miljoonaa katsojaa. HBO tilasi sarjasta toisen tuotantokauden, kun sarjaa oli esitetty vasta kaksi jaksoa. The New York Times 18.9.2008 Toinen kausi esitettiin seuraavan vuoden kesäkuussa ja kolmas kausi kesällä 2010.True Blood - Episodes Internet Movie Database Sarjan näyttelijäkaartiin liittyi toisella kaudella muun muassa Michelle Forbes, Evan Rachel Wood ja Anna Camp ja kolmannella kaudella Joe Manganiello ja Denis O’Hare.True Blood - Cast & Crew HBO 2011

Neljäs kausi esitettiin kesällä 2011. Sarjaan tuli uusina näyttelijöinä muun muassa Fiona Shaw ja Janina Gavankar. Viides kausi esitettiin 2012.'True Blood' Posters: Christopher Meloni Is All Fanged Up Hollywood Reporter 10.5.2012 Kuudes kausi alkoi 16. kesäkuuta 2013.‘True Blood’ season 6 premiere review: ‘Who Are You, Really?’ highlights Examiner 16.6.2013 Alan Ball siirtyi syrjään johtavan tuottajan tehtävistä, mutta aikoo kuitenkin pysyä mukana tuotantotiimissä.True Blood Boss Alan Ball to Step Down as Showrunner After Season 5 TVLine 27.2.2012Q&A: 'True Blood' Showrunner Brian Buckner Spills on Season Six  Rolling Stone 10.6.2013 Ballin tilalle johtavaksi tuottajaksi siirtyi Brian Buckner.

Suomessa Canal+ esitti syksyllä 2008 ensimmäisen kauden jaksoja. Toisen kauden jaksot alkoivat kanavalla syyskuussa 2009.True Blood , Canalplus.fi Yle TV2 alkoi esittää sarjaa maaliskuussa 2010 ja esitti kaksi ensimmäistä tuotantokautta peräkkäin.YLEn hankkimat HBO-sarjat Golden Globe -palkinnoille , Yle, 15.1.2009Peter Franzén viikinkinä suositussa amerikkalaissarjassa , HS.fi, 21.7.2009True Blood puraisee maaliskuussa 2010, Yle, 12.8.2009 Sarjan kolmas tuotantokausi alkoi Suomessa 14. helmikuuta 2011. Neljäs tuotantokausi esitettiin Suomessa keväällä 2012.Ulkomaiset tv-sarjat . Yle, 10.10.2011 Viidennen kauden jaksoja alettiin näyttää huhtikuussa 2013.True Bloodin viides tuotantokausi  YLE 16.4.2013

 Tarina 

 Taustaa 
Vampyyrit päättävät ilmoittaa olemassaolostaan ihmisille, kun Japanissa keksitään tapa valmistaa keinotekoista verta. Sarjan tapahtumat alkavat kaksi vuotta tämän jälkeen. Vaikka vampyyrit voivat nyt ostaa tekoverijuomaa kaupasta sen sijaan että imisivät verta ihmisistä, heillä on vaikeuksia sopeutua yhteiskuntaan. Heihin kohdistuu paljon ennakkoluuloja ja vihaa.

Vampyyrit joutuvat olemaan varuillaan myös sen takia, että vampyyriverestä on tullut himottu mustan pörssin kauppatavara sen aisteja terävöittävien ominaisuuksien takia. Sarjan maailmassa on vampyyrien lisäksi muitakin yliluonnollisia olentoja kuten ihmissusia, muodonmuuttajia ja keijuja, mutta nämä eivät ole vampyyrien tavoin tulleet julkisuuteen.

Sarjan päähenkilö Sookie Stackhouse työskentelee Bon Tempsin pikkukaupungin Merlotte’s-nimisessä baarissa. Sookie ei ole vampyyri, muttei hän myöskään ole ihan tavallinen ihminen, sillä hän osaa lukea ajatuksia, tai oikeammin muiden ihmisten sensuroimattomat ajatukset tulvivat väkisin hänen mieleensä. Eräänä päivänä Bill Compton -niminen vampyyri ilmaantuu Sookien työpaikalle ja Sookie tuntee välittömästi vetoa Billiin. Sookie huomaa, että hänen telepaattiset kykynsä eivät toimi Billiin, mikä saa hänet kiinnostumaan vampyyristä entistä enemmän.

Pian kaksikko rakastuu toisiinsa, mutta kokee paljon vaarallisia vastoinkäymisiä niin vampyyrien kuin ihmistenkin taholta. Sookie alkaa epäillä suhdetta, kun Billistä käy pian ilmi myös arveluttavia puolia ja usea muukin kiinnostava mies kuten pitkäaikainen ystävä Sam ja karismaattinen vampyyrisheriffi Eric alkavat osoittaa kiinnostusta. Kaikilla on omat salaisuutensa ja Sookie joutuu pohtimaan keneen voi luottaa.

 1. tuotantokausi
Ensimmäinen tuotantokausi perustuu löyhästi Charlaine Harrisin kirjaan Veren voima (Dead Until Dark, 2001). Sookie rakastuu vampyyri Billin, jolla on sekä herramiesmäisiä että epäilyttäviä puolia. Sookien pomo Sam tavoittelee myös Sookieta. Bon Tempsissa alkaa tapahtua murhia, joiden uhreilla näyttää olevan kytköksiä sekä vampyyreihin että Sookien veljeen, Jason Stackhouseen, josta tulee pääepäilty. Sookie päättää alkaa käyttää telepaattisia kykyjään murhien selvittämiseksi ja veljensä auttamiseksi.

 2. tuotantokausi 
Toinen tuotantokausi perustuu löyhästi Harrisin kirjaan Verenjanoa Dallasissa (Living Dead in Dallas, 2002). Jason liittyy vampyyrien vastaiseen uskonlahkoon nimeltä Auringon seurakunta. Samaan aikaan sosiaalityöntekijänä esiintyvä Maryann Forrester, joka on oikeasti voimakas yliluonnollinen olento mainadi, alkaa hitaasti ottaa valtaansa Bon Tempsin asukkaita. Sookie ja Bill matkustavat Dallasiin auttaakseen Eric Northmania löytämään kaksituhatta vuotta vanhan vampyyrin nimeltä Godric, joka on kadonnut, ja jonka uskotaan olevan Fellowship of the Sun -kultin sieppaama. Jessica kapinoi Billiä vastaan ja alkaa seurustella Hoytin kanssa.Myös Lorena palaa kuvioihin.

 3. tuotantokausi 
Kolmas tuotantokausi perustuu löyhästi Harrisin kirjaan Kylmäveristen klubi (Club Dead, 2003). Kauden alussa Billin on siepannut vampyyrien kuningas, ja häntä yritetään manipuloida heidän puolelleen. Sookie yrittää jäljittää hänet ihmissusi Alciden avulla. Vampyyri Franklin pakottaa Taran mukaansa. Jason ihastuu ihmispuuma Crystaliin, jolla on epäilyttävä tausta. Sookien telepatiakykyjen lähde myös paljastuu, hänen isoisänsä on ollut keiju.

 4. tuotantokausi 
Neljäs tuotantokausi perustuu löyhästi Harrisin kirjaan Veren imussa (Dead to the World, 2004). Noita Marnie haluaa tuhota vampyyrit ja vampyyrien ja noitien välille kehittyy sota. Tara ja Lafayette liittyvät noitien puolelle. Bill ja Sookie ovat eronneet. Billistä tulee vampyyrikuningas. Eric menettää muistinsa Marnien taian takia ja Sookie ottaa hänet hoiviinsa. Sookien ja Ericin välille tulee romanssi. Jessican ja Hoytin suhde ajautuu ongelmiin, ja Jason ihastuu Jessicaan.

 5. tuotantokausi 
Viides tuotantokausi perustuu osittain Harrisin kirjaan Verta sakeampaa (Dead as a Doornail, 2005) ja lainaa materiaalia myös Sookie Stackhouse -sarjan myöhemmistä osista. Sookie jatkaa elämäänsä yksin. Hän ja Jason tutustuvat keijuihin ja sukutaustaansa, josta paljastuu pelottavia asioita. Vampyyriauktoriteetti pidättää Billin ja Ericin taposta. Alcide taistelee ihmissusien lauman johtajuudesta. Salaperäinen ryhmä tappaa muodonmuuttajia ja vampyyreita. Tara totuttelee uuteen elämään vampyyrina.

 6. tuotantokausi 
Kuudes tuotantokausi perustuu osittain Harrisin kirjaan Veren perintö (Dedinitely Death, 2006) Leirillä Pam on psykoanalyysissä, ja myöhemmin häntä käsketään kaksintaistelemaan Ericia vastaan todelliseen kuolemaan. Bill vapauttaa Warlow'n pelastaakseen Sookien, eikä Ericin kaksintaistelu Pamin kanssa pääty odotetulla tavalla. Sookie ottaa sitten Warlowin mukaansa vain keijuille tarkoitettuun lentokoneeseen suojellakseen häntä Billiltä ja kyseenalaistaakseen Warlowia lisää hänen aikomuksistaan ​​häntä kohtaan.

 7. tuotantokausi 
Seitsemäs tuotantokausi perustuu osittain Harrisin kirjaan Pahan veren valtakunta (All Together Dead, 2007)  Sookie palaa Billin luo, joka on päättänyt olla hänen kanssaan jälleen ennen kuolemaa. Eric, Pam ja herra Gus löytävät ja vangitsevat Sarahin. Juotuaan hänestä Eric paranee lähes välittömästi hep-V-viruksestaan. Sillä välin Lettie Mae ja Lafayette vakuuttavat pastori Danielsin liittymään heidän kanssaan Taran hengen etsintään.

 Näyttelijät ja hahmot 
Esiintyminen kausittain
 Värien merkitykset Vakituinen rooli  Vieraileva  Ei esiintymisiä 

NäyttelijäHahmo Kaudet1 23456 Anna Paquin  Sookie Stackhouse        Stephen Moyer  Bill Compton        Sam Trammell  Sam Merlotte        Alexander Skarsgård  Eric Northman        Rutina Wesley  Tara Thornton        Ryan Kwanten  Jason Stackhouse        Nelsan Ellis  Lafayette Reynolds        Carrie Preston  Arlene Fowler        Chris Bauer  Andy Bellefleur        Jim Parrack  Hoyt Fortenberry       Lynn Collins  Dawn Green        Stephen Root  Eddie Gauthier        Lizzy Caplan  Amy Burley       Lois Smith  Adele Stackhouse       Michael Raymond-James  Drew Marshall/Rene Lenier       Adina Porter  Lettie Mae Thornton       William Sanderson  Bud Dearborn        Todd Lowe  Terry Bellefleur          Deborah Ann Woll  Jessica Hamby         Mariana Klaveno  Lorena Krasiki       Michael McMillian  Steve Newlin         Kristin Bauer van Straten  Pam Swynford De Beaufort         Jessica Tuck  Nan Flanagan       Anna Camp  Sarah Newlin       Michelle Forbes  Maryann Forrester       Mehcad Brooks  Benedict "Eggs" Talley       Ashley Jones  Daphne Landry       Evan Rachel Wood  Sophie-Anne Leqleurc       Denis O’Hare  Russell Edgington       Lindsay Pulsipher  Crystal Norris       Kevin Alejandro  Jesus Velasquez       Marshall Allman  Tommey Mickens       Joe Manganiello  Alcide Herveaux          Lauren Bowles  Holly Cleary         Janina Gavankar  Luna Garza        Fiona Shaw  Marnie Stonebrook       Scott Foley  Patrick Devins       Lucy Griffiths  Nora Gainsborough        Valentina Cervi  Salome Agrippa       Christopher Meloni  Roman  Zimojic       Robert Patrick  Jackson Herveaux       Kelly Overton  Rikki       Rutger Hauer  Niall Brigant        Arliss Howard  Truman Burrell         Robert Kazinsky  Ben Flynn        Jurnee Smollett-Bell  Nicole Wright        

Päähenkilöt
 Sookie Stackhouse (Anna Paquin) on Syvän Etelän pikkukaupungin telepaattisia kykyjä omaava tarjoilija. Useimmat ihmiset eivät usko Sookien telepatiaan ja hänelle on sen myötä muodostunut hullun maine. Sarjan alussa hän on 25-vuotias ja asuu isoäitinsä kanssa suvun vanhassa talossa Bon Tempsin pikkukaupungissa. Sookien vanhemmat ovat kuolleet. Sookie joutuu tarinan edetessä kohtaamaan vaaroja ja tekemään vaikeita valintoja rakkaus- ja ystävyysuhteissaan. Vaikka hän ei ole korkeasti koulutettu, hän osaa toimia vaikeissa tilanteissa luovilla tavoilla. Myöhemmin paljastuu, että Sookie on Keiju.
 Bill Compton (Stephen Moyer) on  173-vuotias vampyyri, johon Sookie rakastuu. Hän on entinen sotilas, jonka on muuttunut vampyyriksi ja menettänyt samalla perheensä Yhdysvaltain sisällissodan aikoihin. Bill on vanhanaikainen herrasmies, jolla on kuitenkin salaisuuksia ja arveluttavia puolia.
 Sam Merlotte (Sam Trammell) on Sookien työpaikan Merlotte’s-baarin omistaja ja muodonmuuttaja. Samin kyvystä muuttaa muotoaan ei kuitenkaan tiedä kovin moni. Sam on Sookien hyvä ystävä ja ollut tähän salaa rakastunut. Sookiekin on ollut välillä kiinnostunut Samista, mutta ei ole halunnut viedä suhdetta pidemmälle.
 Eric Northman (Alexander Skarsgård) on viikinkien ajoilta asti elänyt vampyyri. Hän toimii vampyyrialue 5:n sheriffinä ja pyörittää vampyyribaari Fangtasiaa. Eric rakastuu myöhemmin Sookieen ja alkaa kilpailla Sookien suosiosta Billin kanssa.
 Jason Stackhouse (Ryan Kwanten) on Sookien veli ja Bon Tempsin tietyömaan työntekijöiden valvoja. Hän on naisten suosiossa, mutta hänen lukuisat suhteensa aiheuttavat ongelmia, kun Jason joutuu epäillyksi paikallisten naisten murhista. Hän on ensimmäisellä tuotantokaudella koukussa V-huumeeseen. Hän suhtautuu aluksi ennakkoluuloisesti vampyyreihin.
 Tara Thornton (Rutina Wesley) on Sookien paras ystävä, joka tunnetaan sisustaan, vihaisuudestaan ja suorapuheisuudestaan. Tara alkaa työskennellä Merlotte’sin baarimestarina saatuaan potkut edellisestä työpaikasta. Tara on ollut vuosia salaa rakastunut Jasoniin, mutta tämä ei ole ollut kiinnostunut Tarasta. Muuttuu myöhemmin vampyyriksi.
 Lafayette Reynolds (Nelsan Ellis) on Taran serkku ja Sookien ystävä. Hän toimii Merlotte’sin kokkina ja vapaa-ajallaan laittomana prostituoituna ja huumekauppiaana. Lafayette harrastaa irtosuhteita useiden miesten kanssa kunnes rakastuu hoitaja Jesukseen.
 Jessica Hamby (Deborah Ann Woll) on nuori naisvampyyri, jonka Bill "loi" rangaistukseksi toisen vampyyrin taposta. Jessica on luonteeltaan itsepäinen ja aluksi kapinoi Billiä vastaan.
 Pamela "Pam" Swynford De Beaufort (Kristin Bauer van Straten) on Ericin alaisuudessa työskentelevä vampyyri, jonka Eric loi n. 100 vuotta sitten.
 Alcide Herveaux (Joe Manganiello, kaudet 3–) on ihmissusi, joka auttaa Sookieta löytämään Billin. Alcide pitää Sookiesta, mutta hänellä on vaikea viharakkaussuhde vaarallisen ja epäluotettavan Debbien kanssa.

Muita henkilöitä 
 Andy Bellefleur (Chris Bauer) on Jason Stackhousea tutkiva rikosetsivä.
 Arlene Fowler (Carrie Preston)on Sookien kanssa Merlotte’sissa työskentelevä tarjoilija, joka suhtautuu epäilevästi vampyyreihin. Arlene on ollut naimisissa ja kihloissa useamman kerran.
 Terry Bellefleur (Todd Lowe), Merlotte’sin kokki ja Andyn serkku. Myöhemmin hän menee naimisiin Arlenen kanssa. Terry on sotavetenaari, jolla on traumoja. 
 Steve Newlin (Michael McMillian) on aluksi vampyyreita vastustavan lahkon Auringon seurakunnan johtaja, muuttuu myöhemmin vampyyriksi.
 Lettie Mae Thornton (Adina Porter) on Taran äiti. Lettie Mae on alkoholisti ja käyttäytyy usein holtittomasti ja väkivaltaisesti. Päästyään välillä kuiville hänestä tulee hyvin uskonnollinen.
 Hoyt Fortenberry (Jim Parrack, kaudet 1–5) on Jasonin ystävä, joka alkaa seurustella Jessican kanssa äitinsä vastustuksesta huolimatta.
 Bud Dearborn (William Sanderson, kaudet 1-3, 5) on kaupungin sheriffi ja Andyn esimies.
 Eddie Gautier (Stephen Root, kausi 1) on V-huumetta Lafayettelle antava vampyyri ja Lafayetten rakastaja.
 Amy Burley (Lizzy Caplan, kausi 1) on Jason Stackhousen boheeminen, V-huumeesta riippuvainen tyttöystävä.
 Dawn Green (Lynn Collins, kausi 1) on Merlotte’sin tarjoilija. Hänellä on/off-suhde Jasonin kanssa. Tapetaan 1. kaudella.
 Drew Marshall/Rene Lenier (Michael Raymond-James, kausi 1) on Arlenen hullu "Cajun"-sulhanen, joka työskentelee Jason Stackhousen kanssa tietyömaalla. Sookie tappaa 1. kauden lopussa.
 Lorena Krasiki (Mariana Klaveno, kaudet 1–3, 5) on Billin luoja ja entinen rakastajatar. Lorena on onnettomasti rakastunut Billiin ja yrittää saada tämän takaisin keinoja kaihtamatta.
 Adele Stackhouse (Lois Smith, kaudet 1, 4) on Sookien ja Jasonin isoäiti, jonka kanssa Sookie asuu tarinan alussa. Adele on perinteinen ja vaalii hyviä tapoja. Hän on suvaitsevainen vampyyreja kohtaan.
 Nan Flanagan (Jessica Tuck, kaudet 1–4) on vampyyrien PR-henkilö, joka esiintyy usein televisiossa. Nan yrittää hälventää vampyyrien kohtaamaa vihaa ja ennakkoluuloja. Hän esittää vampyyrit usein todellisuutta paremmassa valossa.
 Sarah Newlin (Anna Camp, kaudet 2, 6) on Steven vaimo ja yksi Auringon seurakunnan johtohahmoista. Sarah ja Jason kiinnostuvat toisistaan.
 Maryann Forrester (Michelle Forbes, kausi 2) on rikas, mutta hieman outo sosiaalityöntekijänä esiintyvä mainadi. Maryannilla on kyky vaikuttaa ihmisten mieleen ja lietsoa kaaosta. Vain yliluonnolliset olennot ja muutamat ihmiset ovat hänelle immuuneja.
 Benedict "Eggs" Talley (Mehcad Brooks, kausi 2) on Maryannin hoteissa asuva mies, joka alkaa seurustella Taran kanssa. Eggsillä on rikollinen tausta, mutta hän haluaa jättää rikosmaailman taakseen.
 Daphne Landry (Ashley Jones, kausi 2) on uusi Merlotte’sin tarjoilija ja muodonmuuttaja, johon Sam ihastuu. 
 Sophie-Anne Leclerq (Evan Rachel Wood, kaudet 2–4) on Louisianan vampyyrikuningatar. Hänellä on suhde Sookien serkun Hadleyn kanssa, mutta hänelle suunnitellaan järjestettyä avioliittoa.
 Godric (Allan Hyde, kaudet 2-4) on 2 000 vuotta vanha vampyyri ja Texasin vampyyrisheriffi. Godric on muuttanut Ericin vampyyriksi. Hän on itse muuttunut vampyyriksi teini-ikäisenä.
 Russell Edgington (Denis O’Hare, kaudet 3, 5) on noin 3 000-vuotias Mississippin vampyyrikuningas. Hän elää parisuhteessa vampyyrimiehen kanssa, mutta haluaisi poliittisista syistä naimisiin Sophie-Annen kanssa. Kärsittyään pahan menetyksen Russell sekoaa ja alkaa terroristiksi.
 Holly Cleary (Lauren Bowles, kaudet 3– ) on Merlotte’sin tarjoilija ja wicca-noita. Hän liittyy neljännellä tuotantokaudella vampyyreita vastustavien noitien ryhmään, mutta alkaa epäillä hanketta.
 Crystal Norris (Lindsay Pulsipher, kaudet 3–4) on ihmispantteri ja Jasonin kiinnostuksen kohde. Crystalia kohdellaan huonosti ihmispantterien yhteisössä, mutta hän osaa itsekin manipuloida ihmisiä.
 Tommy Mickens (Marshall Allman, kaudet 3–4) on Samin nuorempi veli ja muodonmuuttaja. Tommy on pettänyt Samin luottamuksen useita kertoja, mutta toisaalta pelastanut tämän pulasta.
Claudine Crane (Lara Pulver, kaudet 3–4) on keiju, joka varoittaa Sookieta Billin vaarallisista puolista. Claudine haluaa Sookien jättävän Billin ja liittyvän keijuihin. 
 Jesus Velasquez (Kevin Alejandro, kaudet 3–5), Lafayetten äidin hoitaja, josta tulee Lafayetten poikaystävä. Jesus on salaa noita ja liittyy neljännellä tuotantokaudella vampyyreita vastustavaan piiriin.
 Luna Garza (Janina Gavankar, kausi 4–6) on opettajana työskentelevä muodonmuuttaja ja Samin kiinnostuksen kohde. Lunalla on tytär vaarallisen mustasukkaisen entisen miehensä kanssa.
 Marnie Stonebrook (Fiona Shaw, kausi 4) on noita, joka vastustaa vampyyreita ja aloittaa sodan heitä vastaan.
 Patrick Devins (Scott Foley, kausi 4-5) on Terryn vanha armeijakaveri, joka on taistellut hänen kanssa Irakissa.
 Jackson Herveux (Robert Patrick, kausi 5– ) on Alciden isä ja ihmissusien entinen johtaja.
 Nora Gainsborough (Lucy Griffiths, kausi 5– ) on toinen Godricin luoma vampyyri ja vampyyriauktoriteetin edustaja.
 Roman  Zimojic (Christopher Meloni, kausi 5) on vampyyriauktoriteetin johtaja.
 Salome Agrippa (Valentina Cervi, kausi 5) on vampyyriauktoriteetin edustaja.

 Musiikki 
Sarjan tunnussävelenä on countryartisti Jace Everettin kappale "Bad Things", joka on alun perin hänen vuoden 2005 albumiltaan.Jace Everett Biography AllMusic Everett on tehnyt sarjaan useita muita kappaleita. Säveltäjä Nathan Barr tekee sarjan taustamusiikkia, jolla kuullaan muun muassa selloa, kitaraa ja pianoa. Hän myös soittaa itse useita soittimia soundtrackin kappaleissa. Nathan Barr - Biography Internet Movie Database Everett ja Barr ovat voittaneet True Bloodin musiikistaan BMI-palkinnot.BMI Film & Television Awards Tout Composers of Year’s Top Film, Television, & Cable Music Broadcast Music, Inc. 21.5.2009

Gary Calamar suunnittelee, mitä muuta musiikkia sarjassa kuullaan. Hän käyttää usein paikallisten louisianalaisten muusikoiden kappaleita.Five TV Shows To Enrich The Ears In '08 Billboard Pilottijaksoa lukuun ottamatta sarjan jokainen jakso on nimetty jonkin jaksossa kuultavan kappaleen mukaan.

Eri artistien kappaleita sisältävä ensimmäinen True Bloodin soundtrack-albumi julkaistiin 19. toukokuuta 2009. Albumilla on Everettin tunnuskappaleen lisäksi kappaleita muun muassa Lucinda Williamsilta, Ryan Adamsilta ja Dr. Johnilta.'True Blood' soundtrack to feature Lucinda Williams, Ryan Adams, and more Entertainment Weekly 15.4.2009 Nathan Barrin True Bloodiin säveltämää musiikkia julkaistiin albumilla saman vuoden syyskuussa.Nathan Barr's score for True Blood to be released September 8th SoundTrack.net 21.8.2009

Seuraavat soundtrackit julkaistiin toukokuussa 2010 ja syyskuussa 2011.True Blood Soundtrack to Include M. Ward, Lucinda Williams, Beck, Many More  Paste Magazine 14.5.2010True Blood: Music from the HBO Original Series, Vol. 3 AllMusic 2011 Soundtrack True Blood – Volume 2 ja albumilla ollut Lucinda Williamsin ja Elvis Costellon kappale "Kiss Like Your Kiss" saivat Grammy-ehdokkuudet vuonna 2010.Nominations list for the 53rd annual Grammy awards USA Today 1.12.2010Grammy Awards 2011: Winners and nominees for 53rd Grammy Awards LA Times 2011 Soundtrack True Blood – Volume 3 sai parhaan soundtrack-albumin Grammy-ehdokkuuden vuonna 2011.2012 Grammy Nominations: 'Glee' competes with 'True Blood' and Disney Examiner 1.12.2011

Albumit
 True Blood – Music from the Original HBO Series (eri esittäjiä, 2009)
 Original Score from the Original HBO Series True Blood (Nathan Barr, Lisbeth Scott, 2009)
 True Blood – Music from the Original HBO Series – Volume 2 (eri esittäjiä, 2010)
 Original Score from the Original HBO Series True Blood – Season 2 (Nathan Barr, 2010)Nathan Barr - True Blood: Season Two (Score) Amazon
 True Blood – Music from the Original HBO Series – Volume 3 (eri esittäjiä, 2011)

 Vastaanotto 
Katsojaluvut
475px|right|Sarjan katsojaluvut Yhdysvalloissa.
Sarjan ensimmäinen jakso sai Yhdysvalloissa 1,44 miljoonaa katsojaa, mikä on vähän verrattuna useisiin HBO:n muihin sarjoihin. Kanavan muista sarjoista Big Love sai ensimmäisellä jaksollaan 4,56 miljoonaa katsojaa ja Deadwood 5,79 miljoonaa.HBO's 'True Blood': Audiences don't bite Los Angeles Times 9.9.2008 Katsojaluvut kuitenkin nousivat kauden loppua kohden.‘True Blood’ Shows Ratings Growth for HBO The New York Times 23.11.2008

Toisen tuotantokauden katsojaluvut olivat ensimmäistä parempia. Kauden aloitusjaksoa katsoi suorana 3,4 miljoonaa ihmistä.Ads help auds bite into 'True Blood' Variety 16.6.2009 Katsojaluvut nousivat edelleen kolmannella ja neljännellä tuotantokaudella. Neljännen tuotantokauden yhdeksännestä jaksosta tuli sarjan katsotuin 5,53 miljoonan ihmisen yleisöllä.Sunday Cable Ratings  TV by Numbers 23.8.2011

 Kritiikki ja palkinnot 
True Blood on HBO:n menestyssarja. Kriitikoiden arvostelut ovat olleet pääosin positiivisia, vaikka pilottijakso jakoi mielipiteitä. New York Postissa sarjaa kritisoitiin tylsäksi.Bloody murder - In HBO's new series it's normal people who really suck New York Post 5.9.2008 USA Today -lehdessä sarjaa sanottiin puolestaan seksikkääksi, älykkääksi ja omaperäiseksi.HBO gets an infusion of Oh-positive 'Blood' USA Today 4.9.2008

Sarja on voittanut useita palkintoja. Anna Paquin on voittanut roolistaan Golden Globe -palkinnon. Paquin ja Nelsan Ellis on palkittu Satellite Awards -gaalassa.Satellite Awards 2008 Alt Film Guide 14.12.2008 Stephen Moyer ja Joe Manganiello ovat voittaneet rooleistaan Saturn-palkinnot.INCEPTION Wins Big at the 2011 Saturn Awards  Collider 24.6.2011Saturn Awards The Academy of Science Fiction, Fantasy & Films 2011 Vuoden 2009 Emmy-gaalassa True Blood palkittiin roolituksestaan Outstanding Casting for a Drama series -palkinnolla.Full list of 2009 Emmy winners Access Hollywood 21.9.2009

 Allegoriat vähemmistöihin 
Katsojat ja kriitikot ovat nähneet True Bloodin teemoissa allegorioita tosielämän vähemmistöihin. Vampyyrien on koettu edustavan oikeuksiensa puolesta taistelevia seksuaalivähemmistöjä tai rodullisia vähemmistöjä.'True Blood,' Tasty New TV From Alan Ball And HBO NPR 5.9.2008True Blood (2009)  Entertainment Weekly 10.6.2009 Kapinallisen nuoren naisvampyyrin on nähty edustavan äärimmäistä teinikapinaa. Alkuperäisteosten kirjailija Charlaine Harris on sanonut kirjoittaneensa oikeuksiensa puolesta taistelevasta vähemmistöstä.Flesh & 'Blood' - How HBO series has turned hot vampires into gay rights allegory New York Post 23.6.2009

Sarjassa on viitattu usein tosielämän vähemmistöihin. Alkutekstijaksossa näkyy kyltti "God Hates Fangs" (Jumala vihaa torahampaita), joka on viittaus homojen vastaisten kampanjoiden iskulauseeseen "God Hates Fags" (Jumala vihaa homoja). Vampyyrit puhuvat "arkusta tulosta", joka vastaa "kaapista tulemista". True Bloodin luoja Alan Ball on kuitenkin sanonut, että vertailuja on liiankin helppo tehdä eivätkä ne välttämättä ole hyväksi, sillä sarja ei esitä vampyyreja pelkästään positiivisessa valossa.

 DVD-julkaisut 
Sarjan kaikki seitsemän tuotantokautta on julkaistu DVD:llä ja Blue-ray:lla.

{| class="wikitable"
|- bgcolor="#CCCCCC"!!!
! Kausi !! Julkaisun nimi !! Alue 1 !! Alue 2
|-
|1|| True Blood – The Complete First Season || 19. toukokuuta 2009 ||  26. lokakuuta 2009
|-
|2|| True Blood – The Complete Second Season || 25. toukokuuta 2010 || 17. toukokuuta 2010
|-
|3|| True Blood – The Complete Third Season || 31. toukokuuta 2011 ||  23. toukokuuta 2011
|-
|4|| True Blood – The Complete Fourth Season || 29. toukokuuta 2012 || 21. toukokuuta 2012
|-
|5|| True Blood – The Complete Fifth Season || 21. toukokuuta 2013 || 20. toukokuuta 2013
|-
|6|| True Blood – The Complete Sixth Season || 16. kesäkuuta 2013 || 18. elokuuta 2013
|-
|7|| True Blood – The Complete Seventh Season  || 22. kesäkuuta 2014 || 22. kesäkuuta 2014
|}
 True Blood – The Complete First Season Amazon True Blood – The Complete Second Season AmazonTrue Blood – The Complete Third Season AmazonTrue Blood – The Complete Fourth Season AmazonTrue Blood – The Complete Fifth Season Amazon

 Lähteet 

 Aiheesta muualla 

 HBO - True Blood - Sarjan virallinen sivusto


 YLE - True Blood 
 True Blood TV.comissa  

Luokka:2000-vuosikymmenen yhdysvaltalaiset draamasarjat
Luokka:2000-vuosikymmenen yhdysvaltalaiset kauhusarjat
Luokka:2010-luvun yhdysvaltalaiset draamasarjat
Luokka:2010-luvun yhdysvaltalaiset kauhusarjat
Luokka:Yhdysvaltalaiset fantasiasarjat
Luokka:Romaaneihin perustuvat televisiosarjat
Luokka:Vampyyrisarjat
Luokka:Homoseksuaalisuus taiteessa
Luokka:Sookie Stackhouse
Luokka:Seulonnan keskeiset artikkelit
Luokka:HBO:n televisio-ohjelmat